টুয়েন্টি-ফাইভ টুয়েন্টি-ওয়ান

টুয়েন্টি-ফাইভ টুয়েন্টি-ওয়ান (, ) হচ্ছে একটি দক্ষিণ কোরিয়ান টেলিভিশন সিরিজ যা জং জি-হিয়ন পরিচালিত এবং এতে অভিনয় করছেন কিম তে-রি, নাম জু-হিয়ক, বোনা, ছোয়ে হিয়ন-উক এবং লি জু-মিউং। সিরিজটিতে ১৯৯৮ থেকে ২০২১ সাল পর্যন্ত বিস্তৃত পাঁচটি চরিত্রের রোমান্টিক জীবন চিত্রিত করা হয়েছে। এটি ২০২২ সালের ১২ই ফেব্রুয়ারি তারিখে টিভিএন-এ প্রিমিয়ার হয়েছিল এবং প্রতি শনি ও রবিবার রাত ৯টা ১০ মিনিটে (কোরিয়ান সময়) প্রচারিত হয়েছে। এটি নেটফ্লিক্স-এর মাধ্যমেও স্ট্রিমিংয়ের জন্য উপলব্ধ।

সম্প্রচার শুরু হওয়ার পর থেকে ধারাবাহিকটি ধারাবাহিকভাবে ৭ সপ্তাহ ধরে জনপ্রিয়তার শীর্ষস্থান ধরে রেখেছে। ধারাবাহিকটি রাজধানী অঞ্চল এবং দেশব্যাপী উভয় ক্ষেত্রেই এর ১৬টি পর্বের জন্য দর্শকদের রেটিংয়ে প্রথম স্থান পেয়েছে। পাশাপাশি, এটি ৩ এপ্রিল শেষ হওয়া সপ্তাহের হিসাবে টানা ছয় সপ্তাহের জন্য নেটফ্লিক্সের "গ্লোবাল টপ ১০" (অ-ইংরেজি সংস্করণ), সর্বাধিক দেখা আন্তর্জাতিক নেটফ্লিক্স সিরিজের একটি সাপ্তাহিক তালিকায় স্থান পেয়েছে। চূড়ান্ত পর্বটির দেশব্যাপী গড় দর্শকভাগ হচ্ছে ১১.৫১৩% যা এটিকে ক্যাবল টেলিভিশনের ইতিহাসে সর্বোচ্চ দেখা কোরিয়ান নাটকগুলির মধ্যে একটি করে তুলেছে।

পটভূমি 
১৯৯৮ সালে, না হি-দো (কিম তে-রি) সনজুং বালিকা উচ্চ বিদ্যালয়ের ফেন্সিং দলের সদস্য, কিন্তু আইএমএফ সংকটের কারণে দলটি ভেঙে যায়। স্বপ্ন পুরণের জন্য সে তেইয়াং উচ্চ বিদ্যালয়ে বদলি হয় এবং পরে জাতীয় ফেন্সিং দলের সদস্য হতে সক্ষম হয়। আর্থিক সংকটের ফলে বেক ই-জিনের (নাম জু-হিয়ক) পরিবার হঠাৎ আমির থেকে পথের ভিখারি হয়ে পড়ে এবং আলাদা হয়ে যায়। সে একাধিক খণ্ডকালীন চাকরি নিতে বাধ্য হয় এবং পরে খেলাধুলা বিষয়ক সাংবাদিক হয়ে ওঠে।

বর্তমান সময়ে, না হি-দোর কন্যা কিম মিন-ছে (ছোয়ে মিয়ং-বিন) ব্যালে থেকে অব্যহতি নিয়ে তার দাদিমার কাছে পালিয়ে যায়। তার থাকাকালীন সময়ে সে তার মায়ের ডায়েরি খুঁজে পায় এবং এর মধ্য দিয়ে পরবর্তী কাহিনী অগ্রসর হয়।

অভিনয়ে

প্রধান ভূমিকায় 
 না হি-দো চরিত্রে কিম তে-রি
 প্রাপ্তবয়স্ক না হি-দো চরিত্রে কিম সু-হিয়ন
 অল্পবয়সী না হি-দো চরিত্রে ওক ইয়ে-রিন
 একজন অসাধারন অসিক্রীড়ক 

 বেক ই-জিন চরিত্রে নাম জু-হিক
 আইএমএফ সংকটে ধ্বংস হওয়া ধনী পরিবারের বড় ছেলে।

 কো ইউ-রিম/জুলিয়া কোয়ের চরিত্রে বোনা (সঙ্গীতশিল্পী)
 দক্ষিণ কোরিয়ার সর্বকনিষ্ঠ অসিক্রীড়া স্বর্ণপদকবিজয়ী এবং না হি-দোর সবচেয়ে বড় প্রতিদ্বন্দ্বী।

 মুন জি-উং চরিত্রে ছোই হিয়ন-উক
 একজন সাবেক ইন্টারনেট তারকা।

 জি সিউং-ওয়ান চরিত্রে লি জু-মিয়ং

 ক্লাসের প্রধান, একজন আধুনিক যুগের জোন অব আর্ক।

পার্শ্বচরিত্র

না হি-দোয়ের আশেপাশের লোকজন 
 শিন যে-কিয়ং চরিত্রে স জে-হি
 না হি-দোয়ের মা এবং ইউবিএস ৯টার সংবাদ-এর প্রধান উপস্থাপক।
না সং-জিন চরিত্রে বেক সক-জোয়াং
না হি-দোর বাবা। মূলত কল্পনায় দেখানো হয় এবং তাকে হি-দোর অসিক্রীড়ায় আগ্রহের মূল উৎস হিসেবে দেখানো হয়।
 কিম মিন-ছে এর চরিত্রে ছোয়ে মিয়ং-বিন
 না হি-দোর মেয়ে।

বেক ই-জিনের আশেপাশে মানুষ 
 বেক ই-জিনের বাবার চরিত্রে পার্ক ইউন-হি
 আইএমএফের কাছে নষ্ট হয়ে তিনি প্রতিবেদক হয়েছিলেন।
বেক ই-জিনের মায়ের চরিত্রে কিম ইয়ং-সন
 বেক ই-জিনের মামার চরিত্রে পার্ক জুন-পিও
 তিনি ই-জিনের পরিবারকে গ্রহণ করেন, যাদের দেউলিয়া হওয়ার পরে যাওয়ার কোনও জায়গা ছিল না।
 বেক ই-হিয়ন চরিত্রে ছোয়ে মিন-ইয়ং
 বেক ই-জিনের ছোট ভাই।

অন্যান্য মূল চরিত্রের পরিবার  
জি সিউং-ওয়ানের মায়ের চরিত্রে সো হি-জং
কো ইউ-রিমের মায়ের চরিত্রে হ জিন-না
কো ইউ রিমের বাবার চরিত্রে  কিম দোং-গিয়ন

তেইয়াং উচ্চবিদ্যালয়ের অসিক্রীড়া দল
 ইয়াং ছান-মি চরিত্রে কিম হাই-ইউন
 অসিক্রীড়া দলের কোচ যিনি অসিক্রীড়াতে স্বর্ণপদক জয়ী হিসেবে অনেক সম্মান উপভোগ করেছেন।
 লি ইয়ে-জি চরিত্রে জো বো-ইয়ং 
 ১ম বর্ষের উচ্চ বিদ্যালয়ের ছাত্র, তেইয়াং উচ্চ বিদ্যালয়ের অসিক্রীড়া ক্লাব।

অন্যান্য 
 স জুং-হিয়ক চরিত্রে লি ছান-জোং
ইউবিএস সাংবাদিক এবং বেক ইউ-জিনের সিনিয়র

বিশেষ উপস্থিতি 
 না হি-দোয়ের পুরোনো উচ্চবিদ্যালয়ের অসিক্রীড়া ক্লাবের কোচের চরিত্রে লি জুং-ওক
 হোয়াং বো-মি চরিত্রে জং ইউ-মিন 
 হোয়াং বো-মি চরিত্রে জং ইউ-মিন
সনজুং বালিকা উচ্চবিদ্যালয়ের শিক্ষার্থী
জাতীয় অসিক্রীড়ার প্রতিনিধি জং হো-জিনের চরিত্রে ছোয়ে তে-জুন
 পার্ক পিডি চরিত্রে ইউন জু-মান
ইউবিসের একজন প্রযোজক 
 কিম জুন-হো চরিত্রে কিম জুন-হো (অসি ক্রীড়ক)
জাতীয় অসিক্রীড়া দলে না হি-দোর সিনিয়র 
কিম নাম হি, এক মোবাইল স্টোরের বিক্রেতা চরিত্রে
হান রিভার সিঅ্যান্ডটির পরিচালকের চরিত্রে জাং জন-হিয়ন
হান রিভার সিঅ্যান্ডটির সাক্ষাৎকারগ্রাহক চরিত্রে জন সু-হোয়ান
হান রিভার সিঅ্যান্ডটির সাক্ষাৎকার অনুষ্ঠানের হোস্ট হিসেবে সোং জে-জে
 হান রিভার সিঅ্যান্ডটির চাকরি প্রার্থী চরিত্রে হোং ইউন-জং এবং কু জা-গন
 স্থানীয় বাসিন্দা চরিত্রে ছোয়ে গিও-শিক
 বাসের বৃদ্ধ মহিলা চরিত্রে সোন ইয়ং-সুন
 বেক ইউ-জিনের বাবার মতো দেখতে এক লোকের চরিত্রে জন সে-ইয়োং

প্রযোজনা

অভিনয়ের নটনটী 
৭ই সেপ্টেম্বর-এ, কিম তাই-রি, নাম জু-হিউক, বোনা, চোই হিউন-উক এবং লি জু-মিয়ং এদের সিরিজের অভিনয়কারী হিসেবে নিশ্চিত করা হয়েছিল। তিন বছর বিরতির পর ছোট পর্দায় এটি কিম তাই-রির প্রথম উপস্থিতি। ২০১৮ সালে তিনি সর্বশেষ মিস্টার সানশাইন নাটকে অভিনয় করেছিলেন।

চিত্রগ্রহণ 
ধারাবাহিকটির চিত্রগ্রহণ শুরু হয়েছিল ৭ই সেপ্টেম্বর, ২০২১ এ।

মুক্তি 
সিরিজটি ২০২২ সালের ১২ই ফেব্রুয়ারি তারিখ থেকে প্রতি শনি ও রবিবার রাত ৯ টায় (কোরিয়ান সময়) সম্প্রচার হচ্ছে।

পর্বসমূহ

দর্শকসংখ্যা

তথ্যসূত্র 

কোরীয় ভাষার টেলিভিশন অনুষ্ঠান
২০২২-এ অভিষিক্ত দক্ষিণ কোরীয় টেলিভিশন ধারাবাহিক
দক্ষিণ কোরীয় প্রণয়ধর্মী টেলিভিশন ধারাবাহিক
স্টুডিও ড্রাগনের টেলিভিশন ধারাবাহিক
টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক
২০২১-এর পটভূমিতে টেলিভিশন ধারাবাহিক
১৯৯৮-এর পটভূমিতে টেলিভিশন ধারাবাহিক